CELEX: 62015TA0122
Language: hu
Date: 2017-05-16 00:00:00
Title: T-122/15. sz. ügy: A Törvényszék 2017. május 16-i ítélete – Landeskreditbank Baden-Württemberg kontra EKB („Gazdaság- és monetáris politika — Hitelintézetek prudenciális felügyelete — Az 1024/2013/EU rendelet 6. cikkének (4) bekezdése — A 468/2014/EU rendelet 70. cikkének (1) bekezdése — Egységes felügyeleti mechanizmus — Az EKB hatáskörei — A nemzeti hatóságok által való decentralizált gyakorlás — Hitelintézet jelentőségére vonatkozó értékelés — Az EKB általi közvetlen felügyelet szükségessége”)

3.7.2017   
            
            
               HU
            
            
               Az Európai Unió Hivatalos Lapja
            
            
               C 213/26
            
         A Törvényszék 2017. május 16-i ítélete – Landeskreditbank Baden-Württemberg kontra EKB
   (T-122/15. sz. ügy) (1)
   
   ((„Gazdaság- és monetáris politika - Hitelintézetek prudenciális felügyelete - Az 1024/2013/EU rendelet 6. cikkének (4) bekezdése - A 468/2014/EU rendelet 70. cikkének (1) bekezdése - Egységes felügyeleti mechanizmus - Az EKB hatáskörei - A nemzeti hatóságok által való decentralizált gyakorlás - Hitelintézet jelentőségére vonatkozó értékelés - Az EKB általi közvetlen felügyelet szükségessége”))
   (2017/C 213/34)
   Az eljárás nyelve: német
   
      Felek
   
   
      Felperes: Landeskreditbank Baden-Württemberg – Förderbank (Karlsruhe, Németország) (képviselők: kezdetben A. Glos, K. Lackhoff és M. Benzing, később A. Glos és M. Benzing ügyvédek)
   
      Alperes: Banque centrale européenne (EKB) (képviselők: kezdetben E. Koupepidou, R. Bax és A. Riso, később E. Koupepidou és R. Bax meghatalmazottak, segítőjük: H.-G. Kamann ügyvéd)
   
      Az alperest támogató beavatkozó: Európai Bizottság (képviselők: W. Mölls és K.-P. Wojcik meghatalmazottak)
   
      Az ügy tárgya
   
   Az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendelet (HL 2013. L 287., 63. o.) 6. cikkének (4) bekezdése és 24. cikkének (7) bekezdése alapján hozott 2015. január 5-i ECB/SSM/15/1 EKB-határozat megsemmisítése iránt az EUMSZ 263. cikk alapján benyújtott keresete, amely határozatban az EKB elutasította annak megállapítását, hogy a felperes az ugyanezen rendelet 6. cikkének (4) bekezdése értelmében vett kevésbé jelentős szervezetnek minősül.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A Landeskreditbank Baden-Württemberg – Förderbank maga viseli saját költségeit, valamint az Európai Központi Bank részéről felmerült költségeket.
            
         
               3)
            
            
               Az Európai Bizottság maga viseli saját költségeit.
            
         
      (1)  HL C 178., 2015.6.1.